จ่อใช้ม.44 ยกเลิกสัญญาสร้างตลาด
เมื่อเวลา 13.00 น. วันที่ 29 มี.ค.พ.อ.กุญช์ภัสร์ หาญสมบูรณ์ เสธ.บก.ควบคุม กล.รส.มทบ.17 จ.สุพรรณบุรี พร้อมกำลังเจ้าหน้าที่ทหารได้ลงพื้นที่ตรวจสอบการก่อสร้างตลาดสดเทศบาล 1,2 เทศบาลเมืองสุพรรณบุรี หลังจากได้รับการร้องเรียนว่า การก่อสร้างไม่เป็นไปตามเวลาที่กำหนด ทางฝ่ายทหารได้เชิญนายวิฑูร ตั้งธรรมเจริญ ผู้จัดการ บริษัทอีสวันกรุ๊ป และตัวแทนจากเทศบาลเมืองสุพรรณบุรี มาชี้แจง พร้อมกับให้รายละเอียดของโครงการ จากการตรวจสอบพบว่าการก่อสร้างล่าช้ากว่ากำหนดในสัญญาเป็นอย่างมาก สถานที่ก่อสร้างตลาดยังอยู่ในสภาพเป็นพื้นดินว่างเปล่า มีกองเหล็ก และกองไม้วางเต็มอยู่ทั่วบริเวณโดยไม่มีการก่อสร้างแต่อย่างใด,หลังการตรวจสอบ พ.อ.กุญช์ภัสร์ หาญสมบูรณ์ กล่าวว่า พล.ต.อภิชาติ สุขแจ่ม ผบ.มทบ.17 ได้สั่งการอย่างเร่งด่วนให้ตรวจสอบเรื่องการก่อสร้างตลาดที่ล่าช้ากว่ากำหนด และให้ทำเรื่องเสนอไปยังหน่วยเหนือให้เร็วที่สุด จากการลงพื้นที่ตรวจสอบพบว่ายังไม่มีการขึ้นโครงก่อสร้างอะไรเลย ผู้รับเหมาทำงานล้าช้ากว่ากำหนดมาก และไม่เป็นไปตามเงื่อนไขสัญญา ซึ่งจะให้เวลาผู้รับเหมาไปจนถึงวันที่ 2 เม.ย.นี้ หากดำเนินการไม่แล้วเสร็จเป็นงวดตามสัญญาว่าจ้างก็จะใช้มาตรา 44 ดำเนินการในขั้นเด็ดขาด เพื่อเสนอให้ยกเลิกสัญญาว่าจ้างผู้รับเหมารายเดิม และจัดหาผู้รับเหมารายใหม่ที่มีความพร้อมมากกว่า และดำเนินการตามขั้นตอนระเบียบกฎหมายต่อไป.
เมื่อเวลา 13.00 น. วันที่ 29 มี.ค.พ.อ.กุญช์ภัสร์ หาญสมบูรณ์ เสธ.บก.ควบคุม กล.รส.มทบ.17 จ.สุพรรณบุรี พร้อมกำลังเจ้าหน้าที่ทหารได้ลงพื้นที่ตรวจสอบการก่อสร้างตลาดสดเทศบาล 1,2 เทศบาลเมืองสุพรรณบุรี 
ก่อสร้างตลาดเทศบาล,ตรวจสอบการก่อสร้าง,สุพรรณบุรี,ม.44,ยกเลิกสัญญาสร้างตลาด